Biroul de Credit, sperietoarea rău-platnicilor, devine mai permisiv. Din 25 mai, restanţierii pot cere ştergerea datelor din baza informatică a instituţiei, dacă au un motiv întemeiat.

Noua măsură vine odată cu implementarea Regulamentului general privind protecţia datelor cu caracter personal, la nivel european.

Ştergerea informaţiilor se va face printr-o aplicaţie electronică ce va permite accesul la datele personale.

Până acum, aceste informaţii erau păstrate timp de 4 ani la Biroul de Credit, timp în care persoana nu mai putea lua un alt împrumut. Băncile nu erau însă categorice şi acceptau să crediteze chiar şi restanţieri, de la caz la caz, în anumite condiţii.

La sfârşitul lunii februarie, la Biroul de Credit figurau peste 672.000 de restanţieri cu întârzieri mai mari de o lună.